OpenLLM-France/wikimedia huggingface dataset:
# Khouribga

Khouribga (en àrab خريبكة, Ḫurībga; en amazic ⵅⵯⵔⵉⴱⴳⴰ) és una ciutat del Marroc, de la província de Khouribga, a la regió de Béni Mellal-Khénifra. Segons el cens de 2014 tenia una població total de 1196.196 persones. Aquesta ciutat és coneguda pels seus jaciments de fosfat.

## Geografia

Està situada a 107 km de Casablanca, a 206 km de la capital, Rabat, a 200 quilòmetres de la ciutat de Marràqueix, a 99 km de la ciutat de Beni Mellal i a 60 km de la ciutat de Settat, capital de la província de Settat i de la regió Chaouia-Ouardigha. L'augment de 820 metres sobre el nivell del mar a causa de la seva presència en l'altiplà de fosfat, també coneguda com la Meseta Ouardigha. La ciutat va ser fundada el 1923 per les autoritats del protectorat francès quan es va descobrir el fosfat a la regió, whixh es considera el major exportador de fosfats en el món, hi ha diverses mines, sobretot la del senyor Shannen a prop de la ciutat de Wadi Zem de la província de Khouribga, que es troba a 30 km del poble de Boulanouar (5 km) i la ciutat de Boujniba (10 km) i el poble de Hatta. La província de Khouribga està envoltada per la província de Benimalal a l'est, de la província d'Ibn-Solimà, a l'oest, la província de Settat, al sud, i la província de Khemissat al nord.

## Fosfat

La producció de fosfat es va iniciar al març del 1921 per l'empresa Office chérifien des Phosphate (OCP), creada el 7 d'agost del 1920. Es va començar amb l'explotació subterrània mitjançant l'eliminació d'un sol nivell de fosfat. En l'actualitat conté 7 nivells de fosfat.
Des del punt de vista social, l'OCP és el fundador de quatre aglomeracions: Khouribga Boujniba, Boulanouar i Hatta, agrupant ara més de 200.000 habitants.
Des de la seva creació, l'OCP s'ha vist obligada a fer-se càrrec de totes les activitats i a crear les corresponents professions.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].

## Bibliografia

* http://www.babkhouribga.com/ (en francès)
# Tilapia buttikoferi

Tilapia buttikoferi és una espècie de peix de la família dels cíclids i de l'ordre dels perciformes que es troba a Àfrica: des de Guinea Bissau (rius Geba i Corubal) fins a l'oest de Libèria (riu Saint John).
Els mascles poden assolir els 30,8 cm de longitud total.

## Referències

* ↑ Smith, A. 1838-1847. Pisces. A: Illustrations of the zoology of South Africa; consisting chiefly of figures and descriptions of the objects of natural history collected during an expedition into the interior of South Africa in 1834-1836. Illust. Zool. S. Africa v. 4: 77 unnumb. pp, accompanying Pls. 1-31.
* ↑ BioLib
* 1 2 FishBase (anglès)
# Kiril Lazarov

Kiril Lazarov (Sveti Nikole, Macedònia del Nord, 10 de maig de 1980) és un jugador d'handbol macedoni que actualment juga al FC Barcelona Intersport.
Va ser el màxim golejador de la Lliga de Campions de l'EHF dues vegades, amb el Veszprém KC i amb el RK Zagreb, i és el capità de la selecció d'handbol de Macedònia del Nord.
El 29 de gener de 2009, Lazarov va esdevenir el màxim golejador del Campionat Mundial d'Handbol Masculí de 2009 amb la selecció macedònia.
El 20 de juny del 2013 va signar pel FC Barcelona Intersport.
La temporada 2013-2014 va guanyar cinc títols amb el FC Barcelona, en un gran any en què a l'equip només se li va escapar la Copa d'Europa, i en la Lliga ASOBAL va guanyar els trenta partits disputats, amb un nou rècord de gols: 1.146.

## Referències

* ↑ http://www.fcbarcelona.cat/handbol/handbol-equip/detall/noticia/kiril-lazarov-confio-en-aquest-equip-i-confio-en-mi-farem-alguna-cosa-gran
* ↑ «Ple de triomfs històric per al Barça d'handbol». Lloc web del FC Barcelona, 23-05-2014. [Consulta: 1r juny 2014].
# Nuiqsut

Nuiqsut és una població dels Estats Units a l'estat d'Alaska. Segons el cens del 2007 tenia 367 habitants.

## Demografia

Segons el cens del 2000, Nuiqsut tenia 433 habitants, 110 habitatges, i 90 famílies La densitat de població era de 18,2 habitants/km².
Dels 110 habitatges en un 54,5% hi vivien nens de menys de 18 anys, en un 42,7% hi vivien parelles casades, en un 22,7% dones solteres, i en un 17,3% no eren unitats familiars. En el 15,5% dels habitatges hi vivien persones soles el 0,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,93 i el nombre mitjà de persones que vivien en cada família era de 4,24.
Per edats la població es repartia de la següent manera: un 42% tenia menys de 18 anys, un 9,5% entre 18 i 24, un 30,5% entre 25 i 44, un 13,6% de 45 a 60 i un 4,4% 65 anys o més.
L'edat mediana era de 24 anys. Per cada 100 dones hi havia 147,4 homes. Per cada 100 dones de 18 o més anys hi havia 130,3 homes.
La renda mediana per habitatge era de 48.036 $ i la renda mediana per família de 46.875 $. Els homes tenien una renda mediana de 31.667 $ mentre que les dones 25.625 $. La renda per capita de la població era de 14.876 $. Aproximadament el 3,2% de les famílies i el 2,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
* 1 2 3 «Fact Sheet- Nuiqsut». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 16 juliol 2010].
* ↑ «Geographic Comparison Table- Nuiqsut». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 16 juliol 2010].
# Languédias

Languédias (en bretó Langadiarn) és un municipi francès, situat a la regió de Bretanya, al departament de Costes del Nord. L'any 1999 tenia 403 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 463 | 514 | 547 | 539 | 464 | 403 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Michel Lemétayer | |
# Khouzama

Khouzama (àrab خزامة) és una comuna rural de la província de Ouarzazate de la regió de Drâa-Tafilalet. Segons el cens de 2014 tenia una població total de 7.488 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Tomás Hernández Burillo

Tomás Hernández Burillo, conegut com a Moreno, (Saragossa, 19 de març de 1930 - 2 de gener de 1982) va ser un futbolista aragonès dels anys 50. Va ser dos cops internacional amb la selecció espanyola.

## Trajectòria

Va jugar als clubs Iturralde, Salduba, Amistad, Celta i Atlético Zaragoza, fins que ingressà a l'Osca la temporada 1950-51. Fou famós per formar part d'un dels millors equips de la història del FC Barcelona: el Barça de les Cinc Copes, compartint davantera al costat de Basora, César, Kubala i Manchón.
Malgrat la seva gran qualitat, només va ser dues vegades internacional amb la selecció espanyola, ambdues el mes de juliol del 1953, enfront de l'Argentina i Xile.

## Referències

* ↑ «Galeria de Internacionales». Mundo Deportivo, 21-12-1988. [Consulta: 7 maig 2016].
* ↑ Toni Closa; Josep Pablo, José Alberto Salas i Jordi Mas. Gran diccionari de jugadors del Barça. Editorial Base, 2015. ISBN 978-84-16166-62-6.

## Enllaços externs

* Estadístiques a Primera divisió - LFP (castellà)
* Fitxa amb la selecció Arxivat 2012-02-17 a Wayback Machine. (castellà)
# The Naked Ape

The Naked Ape (El simi nu, en català) és un llibre de divulgació científica publicat el 1967 pel zoòleg i etòleg britànic Desmond Morris que estudia les característiques animals que fan peculiar a l'espècie humana. A aquest llibre el va seguir el 1969 The Human Zoo (El zoològic humà), en el qual examina el comportament humà en les ciutats, comparant-lo amb el comportament dels animals dels zoològics. The Naked Woman: A Study of the Female Body (La dona nua) es va publicar el 2004, basat en el gran interès de l'autor per les idees feministes.

## Sumari

El llibre descriu que el comportament humà en gran part evolucionar per poder fer front als canvis de la vida prehistòrica com a caçadors-recol·lectors.
En els primers capítols, Desmond Morris descarta l'ús de tècniques psicològiques, arqueològiques i sociològiques per al seu estudi de l'ésser humà i fa una crítica d'aquestes. Després, fa un estudi de la conducta humana i tracta d'explicar des d'un punt de vista estrictament zoològic, cobrint els aspectes sexuals, socials, de criança, alimentació i altres. Tot el llibre es refereix a l'ésser humà com si es tractés d'una espècie acabada de descobrir, tractant d'evitar, tant com sigui possible, el fet que ha estat escrit per un humà.
El títol prové del fet que, segons la tradició zoològica, el descobriment d'una nova espècie tendeix a ser nomenada de manera que reflecteixi el més evident d'ella i, a primera vista, un exemplar de l'espècie humana llueix, a diferència de les altres espècies de primats, com un simi sense pèl. Morris analitza les possibles causes d'aquesta manca de pèl. El llibre ha estat traduït a 23 idiomes.

## Referències

* ↑ http://www.desmond-morris.com/books.php
* ↑ BBC ON THIS DAY | 12 | 1967: The Naked Ape steps out

## Enllaços externs

* http://ciencia.ara.cat/centpeus/2011/02/01/ Arxivat 2011-02-15 a Wayback Machine.
* The Naked Ape a Internet Movie Database (anglès), and review
# The Mystic

The Mystic és una pel·lícula muda estatunidenca estrenada el 1925 i dirigida per Tod Browning, que més tard dirigiria Freaks (1932). El vestuari d'Aileen Pringle a la pel·lícula era del ja famós Romain de Tirtoff (Erté). Es conserva una còpia de la pel·lícula.

## Argument

Zara, Zazarack i Michael Nash uneixen els seus esforços per fer-se amb el patrimoni de Doris, una rica heretera. Els tres, Zara, una lladregota zíngara, Zazarack, un soldat confederat i el tutor de la noia, confeccionen un testament fals per apropiar-se dels diners de l'herència. Després haver organitzat una falsa asseguda espiritualista, aconsegueixen enganyar la jove i ingènua Doris. Michael, però, pres de remordiments de consciència, restitueix els diners. Zara, requerida per la policia a Hongria, és acompanyada al seu país per Michael, ara enamorat d'ella.

## Producció

La pel·lícula va ser produïda per la MGM i va ser rodada del 8 d'abril a l'11 de maig de 1925.

## Distribució

Distribuïda per la MGM, la pel·lícula estrenar-se el 30 agost de 1925.

## Repartiment

* Aileen Pringle: Zara
* Conway Tearle: Michael Nash
* Mitchell Lewis: Zazarack
* Robert Ober: Anton
* Stanton Heck: Carlo
* David Torrence: James Bradshaw
* Gladys Hulette: Doris Merrick
* DeWitt Jennings: El cap de la policia

## Referències

* ↑ «Progressive Silent Film List: The Mystic». Silent Era. [Consulta: 8 maig 2008].
* ↑ «The Mystic». American Silent Feature Film Survival Database.
* ↑ «The Mystic». The New York Times.
# Frankamenita

La frankamenita és un mineral de la classe dels silicats, que pertany al grup de la canasita. Rep el nom en honor de Victor Albertovitch Frank-Kamenetsky (28 de febrer de 1915 - 12 de maig de 1994), mineralogista i cristal·lògraf.

## Característiques

La frankamenita és un silicat de fórmula química K₃Na₃Ca₅(Si₁₂O$_{30}$)(F,OH)₄·H₂O. Va ser aprovada com a espècie vàlida per l'Associació Mineralògica Internacional l'any 1996. Cristal·litza en el sistema triclínic. La seva duresa a l'escala de Mohs és 5,5.
Segons la classificació de Nickel-Strunz, la frankamenita pertany a «09.DG - Inosilicats amb 3 cadenes senzilles i múltiples periòdiques» juntament amb els següents minerals: bustamita, ferrobustamita, pectolita, serandita, wol·lastonita, wol·lastonita-1A, cascandita, plombierita, clinotobermorita, riversideïta, tobermorita, foshagita, jennita, paraumbita, umbita, sørensenita, xonotlita, hil·lebrandita, zorita, chivruaïta, haineaultita, epididimita, eudidimita, elpidita, fenaksita, litidionita, manaksita, tinaksita, tokkoïta, senkevichita, canasita, fluorcanasita, miserita, charoïta, yuksporita i eveslogita.

## Formació i jaciments

Va ser descoberta al massís de Murunskii, a la confluència dels rius Chara i Tokko, dins l'escut d'Aldan (Sakhà, Rússia). Es tracta de l'únic indret de tot el planeta on ha estat descrita aquesta espècie mineral.

## Referències

* ↑ «Frankamenite» (en anglès). Mindat. [Consulta: 19 gener 2020].
# François-Henri Pinault

François-Henri Pinault (28 de maig de 1962, Rennes, Bretanya, França) és un empresari francès, actual president d'un conglomerat de marques de luxe, i fill i hereu de François Pinault. És considerat un dels homes més rics del món, amb una fortuna familiar estimada el 18 d'agost de 2018 de 30.500 milions de dòlars.
# François-Antoine de La Boissière

François-Antoine de la Boissière, (Perpinyà (Rosselló, 25 de setembre de 1734 - Perpinyà, Pirineus Orientals, 9 d'agost de 1808) fou un eclesiàstic i polític francès.
Canonge del capítol de la catedral Sant Joan Baptista de Perpinyà i vicari general de la diòcesi d'Elna. Va ser elegit, el 21 d'abril de 1789, diputat del clergat als Estats generals de 1789 per la vegueria de Perpinyà.
Membre de l'Assemblea nacional constituent, hi va seure a dreta i rebutjà de prestar jurament a la «constitució civil del clergat».

## Referències

* ↑ «François, Antoine de La Boissière» (en francès). Base de données des députés français depuis 1789. Assemblée nationale, s.d. [Consulta: 16 gener 2023].
* ↑ «La Boissière, François-Antoine (1734-1808)» (en francès). IdRef.

## Bibliografia

* « François-Antoine de La Boissière », a: Adolphe Robert. Dictionnaire des parlementaires français... : depuis le 1er mai 1789 jusqu'au 1er mai 1889... / publ. sous la dir. de MM. Adolphe Robert, Edgar Bourloton et Gaston Cougny (en (francès)). 5 vol.. Edgar Bourloton, 1889-1891.
# François-Benoît Hoffman

François-Benoît Hoffman (Nancy, 11 de juliol de 1760 - París, 25 d'abril de 1828) va ser un dramaturg i crític francès, més conegut avui pels seus llibrets d'òpera, incloent els que hi van posar música compositors com Rossini, Étienne Méhul i Luigi Cherubini.
# Centre Democràtic Social / Partit Popular (Portugal)

El Centre Democràtic Social / Partit Popular de Portugal (Centro Democrático Social / Partido Popular en portuguès) és un partit polític de caràcter demòcrata cristià i conservador. També està obert als liberals clàssics.
Fou fundat el 19 de juliol de 1974 per Diogo Freitas do Amaral, Adelino Amaro da Costa, Basílio Horta, Vítor Sá Machado, Valentim Xavier Pintado, Joao Morais Leitao e Joao Porto.
El partit ha format part de diversos governs des del 1976. Primer amb el PS, després amb l'Aliança Democràtica de 1983 a 1985. A les eleccions de 1987 el Partit Socialdemòcrata va guanyar la majoria absoluta amb un 50,2% dels vots i 148 escons absorbint massivament vot del CDS, que va quedar reduït a la mínima expressió.
Va formar govern per darrera vegada amb el PSD entre 2002 i 2005. El candidat a les eleccions legislatives de 2009 fou Paulo Portas, que fou ministre anteriorment en el govern del centrista José Manuel Durão Barroso.

## Referències

* ↑ Roberto Ortiz de Zárate. «Aníbal Cavaco Silva» (en castellà). CIDOB, 01-03-2006. [Consulta: 20 maig 2024].
# Néstor Gonçalves

Néstor Gonçalves (Baltasar Brum, 27 d'abril de 1936 - Montevideo, 29 de desembre de 2016) fou un futbolista uruguaià de la dècada de 1960.
Fou 50 cops internacional amb la selecció de l'Uruguai.
Pel que fa a clubs, defensà els colors de Peñarol.

## Referències

* ↑ «FIFA profile». Arxivat de l'original el 2015-07-25. [Consulta: 8 febrer 2019].
* ↑ «1962 FIFA World Cup Chile». Arxivat de l'original el 2011-10-13. [Consulta: 8 febrer 2019].
* ↑ Ruiz M., Juan Guillermo. «Un día como hoy en el fútbol: Abril 27» (en castellà). GolGolGol Futbol, 27-04-2010. Arxivat de l'original el 17 d’octubre 2021. [Consulta: 8 febrer 2019].
* ↑ Falleció Néstor Gonçalves, símbolo máximo de la historia de Peñarol a futbol.com.uy
# La Guantera

La Guantera és una masia situada en el terme municipal de Moià, a la comarca catalana del Moianès. Està situada al nord del terme de Moià, a prop del límit amb l'Estany i Muntanyola. És a prop i a migdia de la Monjoia, al sud-est de la masia de Garfís i a la dreta del torrent de Garfís. Forma part de l'Inventari del Patrimoni Arquitectònic de Catalunya.

## Descripció

És una casa petita, de planta rectangular, amb coberta a doble vessant i amb el carener paral·lel a la façana. La casa salva un desnivell del terreny presentant dues plantes al cantó de la façana i tres plantes als darreres. S'accedeix a l'habitatge per un portal rectangular, de la façana de llevant. La casa presenta poques obertures, i les que té són finestres petites. Un cos petit, rectangular, ha estat adossat al SW. Als darreres té també un cos adossat, de dues plantes, amb els baixos porxats formant dues grans voltes, que comuniquen amb l'habitatge mitjançant una trapa.

## Història

El mas és documentat des del segle xv, pertanyia a la parròquia de Ferrerons, de Moià. L'any 1672, el mas del Masot de Moià va comprà aquest mas i hi creà una masoveria. El mas va ser cremat pels francesos i reconstruït l'any 1843. El mas va generar el cognom "Guantera". L'estructura porxada dels darreres és característica de casa ramadera.

## Referències

* ↑ Ajuntament de Moià. Pla Especial del catàleg de les masies i cases rurals de Moià. Ajuntament de Moià.
* 1 2 3 4 «La Guantera». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 27 agost 2014].
# Lumeje

Lumeje és un municipi de la província de Moxico. Té una extensió de 7.373 km² i 27.644 habitants. Comprèn la comuna de Cameia. Limita al nord amb els municipis de Dala i Muconda, a l'est amb el municipi de Luacano, al sud amb els municipis d'Alto Zambeze i Moxico, i a l'oest amb els municipis de Léua i Camanongue. El seu territori comprèn el Parc Nacional de Cameia i hi ha dos llacs, el llac Cameia i el llac Dilolo.

## Referències

* ↑ Lumeje al web del cens d'Angola
# Agrupació Coral La Llàntia

L'Agrupació Coral La Llàntia és una coral de veus masculines fundada l'any 1876 a Igualada. L'any 2011 la Generalitat de Catalunya atorgà la Creu de Sant Jordi a l'entitat, per la seva tasca duta a terme en l'àmbit del cant coral i en el món de la música.

## Història

El 1876 cinc joves igualadins van anar a oferir una serenata a unes noies de la població veïna de Vilanova del Camí. En acabar anaren a sopar i després esclatà una tempesta que feia difícil retornar a peu cap a Igualada. La mestressa del restaurant es compadí d'ells i els deixà una llàntia per tal que tinguessin claror per guiar-se en el fosc camí. Per aquest motiu anomenaren "La Llàntia" el nou Cor que aquell dia decidiren fundar.
La Coral va créixer i adquirí una gran popularitat en actes socials, benèfics i de representació. Un dels seus directors va ser Miquel Jordana i Puig. La guerra civil espanyola (1936-1939) va interrompre'n les activitats i, acabat el conflicte, la coral es reorganitzà, incorporant-hi nous cantaires.
Entre les actuacions més rellevants cal destacar les efectuades a Mallorca (1944), Palau de la Música Catalana de Barcelona (1956), Torrelavega (Santander, 1960 i 1964), la participació en la "X Jornada Internacional de Cant Coral" a Barcelona (1974), el Concert de Cors de Sarsueles a Igualada (1996) i l'actuació amb la Banda de Música de Barcelona, a Igualada, dins la celebració de l'Any Clavé (1999). El 1987 Igualada va ser nomenada "Vila Claveriana", sota l'impuls de La Llàntia, agrupació que forma part de la Federació de Cors de Clavé.
Joan Montaner i Guix va dirigir la coral durant 35 anys, de 1933 fins a la seva prematura mort el 1967, a l'edat de 53 anys. El seu fill, Josep Montaner i Torres, dirigí la coral entre 1994 i 2014, any en què cedí la direcció a Josep Bernadí i Casanellas, instrumentista d'acordió que entrà a la coral el 1990 i que des del 1997 n'havia estat sotsdirector.

## Bibliografia

* Agrupació Coral La Llàntia: fundada a Igualada l'any 1876: tres segles de cant (2006), obra de Jaume Ferrer i Piñol i Josep Riba i Gabarró.

## Premis i reconeixements

* Primer premi en els concursos d'El Vendrell (1950), Berga (1956), Sant Vicenç dels Horts (1956), Castellbisbal (1959), Sant Sadurní d'Anoia (1962) i Barcelona (1967).
* Medalla de la Ciutat, atorgada per l'Ajuntament d'Igualada (1964)
* Designació de "Coral La Llàntia" a un carrer de la ciutat d'Igualada (1985)
* Premi Creu de Sant Jordi (2011)

## Referències

* ↑ Anoia Diari, 13 d'abril de 2011, La Coral Igualadina La Llàntia reconeguda amb la Creu de Sant Jordi
* 1 2 3 Federació de Cors de Clavé, Agrupació Coral La Llàntia Arxivat 2011-04-18 a Wayback Machine.
* ↑ Setmanari L'Enllaç, Josep Montaner traspassa la direcció La Llàntia a Josep Bernadí
* ↑ Google Books, Agrupació Coral La Llàntia: fundada a Igualada l'any 1876 : tres segles de cant XIX, XX, XXI
# Koixelikha

Koixelikha (en rus: Кошелиха) és un poble de l'óblast de Vladímir, a Rússia, segons el cens del 2010 tenia 27 habitants. Pertany al districte municipal de Gorokhovets.

## Referències

* ↑ «Историко-статистическое описание церквей и приходов Владимирской епархии. Вып. 5: Шуйский и Ковровский уезды/сост. В. Березин. Вязниковский и Гороховецкий уезды/сост. В. Добронравов. - 1898». Arxivat de l'original el 2018-10-26.
# Odax cyanomelas

Odax cyanomelas és una espècie de peix pertanyent a la família dels odàcids.

## Descripció

* Pot arribar a fer 35 cm de llargària màxima.

## Hàbitat

És un peix marí, pelàgic-nerític i de clima subtropical (28°S-45°S) que viu entre 1 i 15 m de fondària.

## Distribució geogràfica

Es troba a l'Índic oriental: el sud d'Austràlia (des de Houtman Abrolhos -Austràlia Occidental- fins a Angourie Point -el nord de Nova Gal·les del Sud- i, probablement també, el sud de Queensland).

## Observacions

És inofensiu per als humans.

## Referències

* ↑ Cuvier G. & Valenciennes A., 1840. Histoire naturelle des poissons. Tome quatorzième. Suite du livre seizième. Labroïdes. Livre dix-septième. Des Malacoptérygiens. Hist. Nat. Poiss. v. 14. i-xxii + 2 pp. + 1-464 + 4 pp.
* ↑ «Entrada a uBio» (en anglès). [Consulta: 8 abril 2020].
* ↑ Richardson, J., 1850. Notices of Australian fish. Proceedings of the General Meetings for Scientific Business of the Zoological Society of London 1850 (pt 18): 58-77, Pls. 1-3.
* ↑ Catalogue of Life (anglès)
* ↑ The Taxonomicon (anglès)
* 1 2 3 4 FishBase (anglès)
* ↑ Gomon, M.F. i J.R. Paxton, 1985. A revision of the Odacidae, a temperate Australian-New Zealand labroid fish family. Indo-Pacific Fishes (8):57 p.
* ↑ Hoese, D.F., D.J. Bray, J.R. Paxton i G.R. Allen, 2006. Fishes. A Beasley, O.L. i A. Wells (eds.) Zoological Catalogue of Australia. Volum 35. ABRS & CSIRO Publishing: Australia Part 1, pp. xxiv 1-670; Part 2, pp. xxi 671-1472; Part 3, pp. xxi 1473-2178.
* ↑ Johnson, J.W., 1999. Annotated checklist of the fishes of Moreton Bay, Queensland, Australia. Memoirs of the Queensland Museum 43(2):709-762.
* ↑ Neira, F.J., A.G. Miskiewicz i T. Trnski, 1998. Larvae of temperate Australian fishes: laboratory guide for larval fish identification. University of Western Australia Press. 474 p.
* ↑ Hutchins, J.B., 2001: Checklist of the fishes of Western Australia. Records of the Western Australian Museum Supplement, 63: 9-50.

## Bibliografia

* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Anònim, 2002. Base de dades de la col·lecció de peixos del American Museum of Natural History. American Museum of Natural History, Central Park West, NY 10024-5192, Estats Units.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* BioLib (anglès)
* NCBI (anglès)
* AQUATAB